paragraph_text: Auto Union je bio njemački proizvođač automobila osnovan 1932. u Zwickau, pod čijim su imenom združene četiri njemačke automobilske kompanije: Audi, DKW, Horch i Wanderer. Tvrtka se reazvila u današnji Audi, pod vlasništvom Volkswagen AG grupe. Tvrtka je bila poznata po trkaćim automobilima, posebice u predratnom periodu. Logotip Auto Uniona su predstavljala četiri zalančana prstena, simbolizirajući četiri tvrtke članice Auto-Uniona.